Christianus Cornelius Uhlenbeck

Kristianas Kornelijus Ulenbekas  (, 1866 m. rugsėjo 18 d. Borbiurge, Nyderlanduose – 1951 m. rugpjūčio 12 d. Lugane, Šveicarijoje) – olandų kalbininkas. 1888 m. baigė Leideno universitetą. Amsterdamo (1892–1899) ir Leideno (1899–1926) universitetuose buvo profesorius, Amsterdame dirbo sanskrito ir lyginamosios kalbotyros katedroje, Leidene – germanų kalbų katedroje. 1904 m. tapo Nyderlandų Karališkosios menų ir mokslo akademijos nariu. 
 Biografija
K. Ulenbekas vaikystę praleido Harleme, kur mokėsi pradinėje mokykloje, o tada – gimnazijoje. Jaunystėje Ulenbekas rašė eiles: dar iki baigdamas gimnaziją, 1885 m. liepą jis išleido romantinių eilėraščių rinkinį „Mintys ir svajos“ (Gedachten en droomen). Tais pačiais metais jis įstojo į Leideno universitetą. Puikiais įvertinimais baigęs universitetą, jaunasis K. Ulenbekas  1888–1889 m. Leuvardeno gimnazijoje dirbo mokytoju. Vėliau jis dirbo Amsterdamo universitete. Vadovybės nurodymu, 1890 K. Ulenbekas vyko į Rusijos imperiją studijuoti Nyderlandų istorijai svarbių archyvų. Jis lankėsi Sankt-Peterburge, Tartu ir Maskvoje, kur pramoko rusų kalbos. 1892 m. tapo Amsterdamo universiteto docentu, čia jis pradėjo dėstyti sanskritą. 1899 m., savo seno vadovo pakviestas, K. Ulenbekas atvyko dirbti į Leideno universitetą. 1911 m. daktaras K. Ulenbekas Montanos indėnų rezervate aplankė juodakojų gentį, kur jį lydėjo žmona Vilhelmina, o žmonos dienoraštis vėliau buvo įtrauktas į knygą apie šią ekspediciją."Montana 1911", by Wilhelmina Maria Uhlenbeck-Melchior, Christianus Cornelius Uhlenbeck, Mary Eggermont-Molenaar.  Partial text on Google Books. This is the English translation published by University of Calgary Press, 2005.  Kaip mokslininkas, K. Ulenbekas aktyviausiai darbavosi 1900–1930 metais. Po 1926 m.  K. Ulenbekas dėl sveikatos išėjo į pensiją. Jis persikėlė gyventi į Šveicariją, ir toliau publikavo darbus, tęsė mokslinę veiklą. Mirė 1951 m. rugpjūčio 12 d. Šveicarijoje, Lugane.

 Mokslinė veikla 
K. Ulenbekas tyrinėjo baltų-slavų kalbas, genetinius baskų kalbos ryšius, taip pat – eskimų-aleutų ir Šiaurės Amerikos indėnų kalbų (ypač – Blekfuto kalbos) klasifikavimo problemas. Indoeuropeistikos srityje, sudarė sanskrito ir gotų kalbos etimologinius žodynus. Iškėlė hipotezę, kad indoeuropiečių kalbų gramatinė sandara yra „sukryžminto“ pobūdžio. Tyrė ergatyvumo tipologiją ir pateikė prielaidą indoeuropiečių prokalbę buvus ergatyvinės sandaros. 1894 m. suformulavo daugumai sateminių kalbų, tad – ir baltų, svarbų ruki dėsnį. 

K. Ulenbekas R. van Gulikui () dėstė sanskritą.
Bibliografija
 De verwantschapsbetrekkingen tusschen de germaansche en baltoslavische talen (1888)
 Die drei Catechismen in altpreussischer Sprache (1889)
 Die lexicalische Urverwandtschaft des Baltoslavischen und Germanischen (1890)
 Baskische Studien (1891)
 Handboek der indische klankleer (1894)
 Kurzgefasstes etymologisches Wörterbuch der gotischen Sprache (1896; andra upplagan 1900)
 Kurzgefasstes etymologisches Wörterbuch der altindischen Sprache (1899)
 De onderlinye verhouding der oudgermaansche tongvallen en hunne plaats in den indogermaanschen taalstam (1899)
 Beiträge zu einer vergleichenden Lautlehre der baskischen Dialecte (1903)
 Ontwerp eener vergelijkende vormleer der Eskimotalen (1907)
 Contribution à une phonétique comparative des dialectes basques. Traduit, avec révision de l'auteur, par Georges Lacombe,Christianus Cornelius Uhlenbeck, H. Champion, 1910, 100 pages
 Ontwerp van eene vergelijkende vormleer der Algonkintalen (1910)
 Flexion of Substantive in Blackfoot (1913)
 Some General Aspects of Blackfoot Morphology (1914)
 Philological Notes to J.P.B. de Josselin de Jong's Blackfoot Texts (1915)
 Levensbericht van J.H.C. Kern (1917)
 Levensbericht van Jacob Verdam (1919)
 Uhlenbeck, C.C. An English-Blackfoot Vocabulary, New York: AMS, 1979. (Originally published 1930 in series: Verhandelingen der Koninklijke Akademie van Wetenschappen te Amsterdam, Afd. Letterkunde, Nieuwe Reeks, Deel 29, No. 4) 
 Uhlenbeck, C.C. and R.H. van Gulik. A Blackfoot-English Vocabulary Based on Material from the Southern Peigans, Amsterdam: Uitgave van de N.V. Noord-Hollandsche Uitgevers-Jaatschapp-ij, 1934. (Verhandelingen der Koninklijke Akademie Van WetenSchappen te Amsterdam. Afdeeling Letterkunde, Nieuwe Reeks, Deel XXXIII, No. 2)
 Uhlenbeck, C.C. A Concise Blackfoot Grammar Based on Material from the Southern Peigans, New York: AMS, 1978. (Originally published 1938 by Hollandsche Uitgevers-Maatschappij, Amsterdam, in series Verhandelingen der Koninklijke Akademie van Wetenschappen te Amsterdam, Afdeeling Letterkunde. Nieuwe Reeks, Deel XLI) OCLC: 3097417
 Wilhelmina Maria Uhlenbeck-Melchior et Mary Eggermont-Molenaar, Montana 1911 : a professor and his wife among the Blackfeet : Wilhelmina, Calgary, University of Calgary Press, 1911 (ISBN 9780803218284)
 La langue basque et la linguistique générale, Christianus Cornelius Uhlenbeck, J.H. Gottmer, 1947,76 pages

Literatūra
De Jong J. P. B In memoriam Christianus Cornelius Uhlenbeck // Lingua. — 1953. — Т. 3, № 3.
Šaltiniai

Kategorija:Nyderlandų kalbininkai